burgasdotpro/wikipedia huggingface dataset:
YAML

YAML (z angličtiny "YAML Ain't Markup Language" - YAML nie je značkovací jazyk) je formát slúžiaci na serializáciu dát vo forme, ktorá je pre človeka ľahko čitateľná. YAML bol inšpirovaný konceptmi z programovacích jazykov ako C, Perl a Python.
Vlastnosti.
Syntax formátu YAML umožňuje jednoduché mapovanie bežných dátových typov používaných vo vysokoúrovňových programovacích jazykoch, ako napríklad zoznam alebo asociatívne pole. Je vhodný pre použitie, pri ktorom dochádza k prezeraniu a úprave údajových štruktúr ľuďmi, ako napríklad konfiguračné súbory alebo hlavičky dokumentov.
Príklad použitia.
Vzorový dokument.
codice_1
Reťazce nemusia byť ohraničené úvodzovkami. Počet medzier medzi jednotlivými úrovňami nie je dôležitý, avšak paralelné prvky musia byť rovnako zarovnané (z ľavej strany) a prvky vnorené do hierarchie musia byť odsadené viac vpravo.
Primitíva.
Zoznam.
codice_1
Asociatívne pole.
codice_1
Dokument.
codice_1
Hviezda typu S

Hviezdy typu S (alebo S-hviezdy) sú hviezdy za hranicou 0,04 pc od centra našej Galaxie. S-hviezdy nepatria svojím spektrálnym typom do zvyšnej hviezdnej populácie. Nie sú to jasné červené ani modré obry, typické pre centrum Galaxie, ale modré hviezdy hlavnej postupnosti. Z fotometrických a spektroskopických meraní sa zistilo, že sú to obyčajné hviezdy hlavnej postupnosti prevažne spektrálneho typu B0B9 MS.
Určovanie hmotnosti centrálnej čiernej diery.
S-hviezdy hrajú hlavnú rolu pri určovaní hmotnosti centrálnej čiernej diery. Sú to totiž najbližšie pozorované hviezdy blízko centrálnej čiernej diery, pričom z orbitálnych elementov ich dráh sa dá vypočítať hmotnosť centrálnej čiernej diery. Astronómovia sú schopní namerať priamym pozorovaním dve zložky polohy S-hviezd. Pozorovaním v čase je možné vypozorovať dve zložky rýchlosti, tretia zložka sa dá získať meraním dopplerovského posunu spektra. Tento typ hviezd má veľkú orbitálnu rýchlosť a obieha po relatívne malých dráhach, z toho dôvodu je možné pozorovať aj zmenu rýchlosti. Tým sa získa informácia potrebná na spočítanie dráhy pozorovanej hviezdy. Oblasť výskytu týchto hviezd je zhruba vymedzená polomermi niekoľkých svetelných hodín a 0,04 pc od centrálnej čiernej diery. Pôvod S-hviezd je nejasný, zhoda panuje iba v tom, že v tesnej blízkosti centrálnej čiernej diery nemohli vzniknúť štandardnou cestou.
Supernova impostor

Supernova impostor je hviezdny výbuch, ktorý vyzerá ako supernova, ale samotnú hviezdu nezničí. Je považovaný za extra silnú triedu nov.
Vzhľad, pôvod a strata hmoty.
Supernova impostor sa javí ako mimoriadne slabá supernova typu vV, ktorá má vo svojom spektre vodík a úzke spektrálne čiary ukazujú relatívne nízku rýchlosť plynu. Tieto výbuchy sú jasnejšie ako najjasnejšie hviezdy viditeľné voľným okom. Pôvod výbuchov nie je dosiaľ známy. Predpokladá sa, že príčinou môže byť porušenie limitu svietivosti hviezdy, čím stratí veľké množstvo hmotnosti.
Príklady.
Príkladom takéhoto výbuchu môže byť výbuch Eta Carinae v roku 1843, ďalej P Cygni, SN 1961 V a iné, kde hviezda prežila.
Patrik Kovačovský

 
Patrik Kovačovský (* 14. september 1970, Bratislava) je slovenský výtvarník a kurátor.
Životopis.
Vyštudoval sochárstvo na VŠVU v Bratislave a multimédia/film na študijnej stáži v Kalifornii. 
V roku 1996 získal cenu Výtvarník roka (dnes cena Oskára Čepana). Kombinuje inštalácie, sochu, maľbu alebo počítačovú grafiku ako aj video, film, a fotografiu. Má za sebou skúsenosti zo zahraničných výstav ako napr. X. Documenta Kassel (1997), EXPO 2000 Hannover, Bienále multimédií a filmu v Paríži (2000) alebo The 15th Tallinn Print Triennial, KUMU Art Museum of Estonia v Tallinne (2011). V súčasnej dobe pôsobí ako vedúci ateliéru Socha v architektúre a verejnom priestore VŠVU v Bratislave. 
Zastúpený je v domácich a zahraničných zbierkach. V roku 2010 mu vyšla monografia s názvom Patrik Kovačovský – výber z tvorby 19942010 (s textami teoreikov Zuzana Bartošová, Dušan Brozman, Beata Jablonská, Edith Jeřábková, Boris Kršňák Roman Popelár, Pavlína Vogelová, Bogdan Wajberg).
John O’Callaghan

John O’Callaghan (* Navan, Írsko) je írsky trance DJ a producent elektronickej tanečnej hudby. Hudbu produkuje pod menami Joint Operations Centre, Mannix a Stenna. Jeho najznámejšou skladbou je „Big Sky“ na ktorej spolupracoval so speváčkou Audrey Gallagher.
Mauro Picotto

Mauro Picotto (* 25. december 1966, Cavour, Piemont, Taliansko) je taliansky DJ a producent elektronickej hudby. Predtým bol členom talianskej eurodance skupiny Cappella. Známym sa stal hlavne svojimi techno-trance skladbami ako „Komodo“ (2000), „Pulsar“ (2001) a „Lizard“ (1999). Mauro Picotto spolupracoval s mnohými techno či trance DJmi ako DJ Tiësto a Mario Più.
Vuelta a España 2011

Vuelta a España 2011 bol 66. ročník cyklistických pretekov Vuelta a España. Preteky začali 20. augusta v Benidorme a skončili 11. septembra 2011 v Madride.
Atletická chôdza

Atletická chôdza je taká postupnosť krokov, pri ktorej pretekár udržuje stály dotyk so zemou a nedochádza k ľudským okom viditeľnému prerušeniu tohto dotyku. Oporná noha musí byť napnutá, t. j., nepokrčená v kolene od prvého dotyku nohy so zemou až do dosiahnutia zvislej vzpriamenej polohy.
Rozdiely od bežnej chôdze.
Od klasickej, bežnej chôdze sa atletická chôdza líši hlavne vystretou opornou nohou, hlava a trup zachovávajú zvislú polohu a ruky pracujú vedľa tela podobne ako pri vytrvalostnom behu. Prvá fáza chodeckého kroku pozostáva z nášľapu cez pätu, ktorý zapríčiňuje, že oporná noha bude vystretá. Ak napríklad vykročíme pravou nohou, ľavá ruka (v pravom uhle) vykonáva pohyb dopredu súčasne s vykročenou nohou. Ruky by mali byť zaťaté do miernej pästi, ktorá smeruje popri bedre dopredu a dozadu. Frekvencia sa dá zvýšiť najmä prácou rúk. Veľkým rozdielom v porovnaní s bežnou chôdzou je hlavne práca panvy, ktorá sa vysúva na stranu opornej nohy. Dĺžka kroku pretekára je približne 100 cm až 130 cm, kým u bežného človeka s priemernou výškou pri klasickej chôdzi je to 80 cm až 95 cm.
Kvalifikácia na FIVB Svetová liga 2012

Kvalifikácia na FIVB Svetová liga 2012 je volejbalová kvalifikácia o dve miestenky na Svetovú ligu 2012. Kvalifikácie sa zúčastnilo aj Slovensko. Vypadlo v prvom kole proti Kanade.
Tímy.
"* Keďže Japonsko, ktoré sa umiestnilo na celkovom 15. mieste muselo odohrať všetky svoje zápasy vonku, FIVB sa rozhodla mu udeliť voľné miesto aj na nasledujúci rok. "&lt;br&gt;
"** Čína vyhrala nad Iránom 3–1 (25–22, 22–25, 25–18, 25–19) v ázijskej kvalifikácii, Tchaj-cchang, Čína, 11. júl."
Zápasy.
Prvé kolo.
Prvý dvojzápas.
"Z dvojzápasu postúpila ďalej Kanada.
Druhý dvojzápas.
"Z dvojzápasu postúpila ďalej Čína.
Smile (Avril Lavigne)

 
„Smile“ je pieseň kanadskej speváčky a skladateľky Avril Lavigne. Pieseň napísala Lavigne spolu so skladateľmi Maxom Martinom a Shellbackom, ktorí ju aj produkovali. Pieseň sa začala hrať v rádiách od 11. apríla 2011. Je to druhý singel zo štvrtého albumu Avril Lavigne "Goodbye Lullaby".
Príprava.
Avril Lavigne sa na svojom twitteri spýtala fanúšikov ktorá pieseň by mala byť ďalší singel z albumu "Goodbye Lullaby". Požiadala ich aby si vybrali medzi „Push“ a „Smile“. Avril neskôr oznámila, že ďalší singel bude "Smile". Speváčka a jej vydavateľstvo RCA oznámili, že pieseň bude uvedená v poľskom rádiu v apríli 2011. Hudobné video sa na YouTube objavilo 18. mája 2011.
Externé odkazy.
Videoklip "Smile" na YouTube
Chichesterská katedrála

Chichesterská katedrála je anglikánska katedrála v anglickom meste Chichester z roku 1075. Jej zvláštnosťou je, že jej zvonica je postavená ako samostatná veža. 
Dejiny.
Katedrála bola založená v roku 1075, kedy bolo do Chichesteru presťahované sídlo biskupstva z neďalekého Selsey. Vysvätená bola v roku 1108 ale následný požiar vyvolal potrebu čiastočnej rekonštrukcie, ktorá bola dokončená v roku 1184. Ďalšia dostavba bola realizovaná v roku 1199. Po ďalšom požiari v 16. storočí bola dostavaná v štýle ranej anglickej gotiky. Veža, pôvodne postavená v 14. storočí, bola opravená v 27. storočí Cristopherom Wrenom v roku 1721. Na jej stavbu bol použitý miestny nekvalitný kameň, čo spôsobilo v roku 1861 jej zrútenie. Bezprostredne nato ju opravil George Gilbert Scott a vypína sa do výšky 82 metrov.
Medzi zaujímavosti katedrály patria okrem iného zdvojená postranná loď, zvyšky rímskej mozaikovej dlažby pozorovateľné skleneným oknom, umiestnenie zvonice do samostatnej veže mimo katedrálu a to, že je to jediná katedrála viditeľná z mora. V katedrále sa tiež nachádza niekoľko moderných umeleckých diel, napríklad tapiséria Johna Pipera, okno od Marca Chagalla a obraz Grahama Sutherlanda. Nemocnica a chudobinec Svätej Marie, ktorý je spojený s katedrálou a pochádza z 13. storočia je považovaný za jeden z najstarších v Anglicku.
Norwichská katedrála

Norwichská katedrála je anglikánska katedrála v anglickom meste Norwich. Je zasvätená Najsvätejšej Trojici. 
Dejiny.
Základným štýlom katedrály je normanský sloh. Bola postavená na príkaz biskupa Herberta Losigu v období od konca 11. storočia do roku 1145. Celková dĺžka stavby je 140 m. Medzi významné dostavby z neskoršej doby patrí 96 m vysoká veža dokončená v roku 1465, dvojpodlažná priečna chrámová loď, jediná svojho druhu v Anglicku postavená v rokoch 1300 až 1430 a klenba hlavnej chrámovej lode.
V čase vlády Karola I. roku 1643 vpadol do katedrály dav puritánov a zničil všetky katolícke symboly. Stavba zostala opustená a ďalších dvadsať rokov chátrala. Jej obnova bola zahájená za vlády Karola II. v roku 1660. 
Na stavbu bol použitý kremeň a vápenec z Caen. Veža katedrály je vysoká 96 m, tvorí dominantu mesta a je druhá najvyššia v Anglicku po veži salisburskej katedrály. Podobne ako katedrála v Salisbury a Ely nemá ani norwichská katedrála zvony. 
Strop je ozdobený 1 000 hlavicami, z ktorých každá obsahuje nejaký teologický obraz. Strop hlavnej chrámovej lode zobrazuje dejiny sveta od jeho vzniku, krížová chodba obsahuje vyobrazenie života Ježiša Krista a apokalypsy.
I Wanna Go

„I Wanna Go“ "(Chcem ísť)" je tretí singel americkej popovej speváčky Britney Spears z jej siedmeho albumu "Femme Fatale" vydaný spoločnosťou Jive. Singel bol vydaný 13. júna 2011 a v americkom hudobnom rebríčku Billboard Hot 100 debutoval na 7. mieste. Je to jej 12. hit v TOP 10 rebríčka Billboard Hot 100 a už 5. v poradí za sebou. Pieseň sa dostala do TOP 10 aj vo viacerých krajinách sveta. Skladba mala veľký komerčný úspech u fanúšikov a v rádiách, rovnako pozitívne boli aj recenzie kritikov. K piesni bolo natočené aj úspešné video kde sa Britney snaží bojovať proti novinárom, ktorí sú vlastne roboti. Britney vo videu vyzerá mlado a sviežo. Video bolo odpremiérované 22. júna 2011 na oficiálnom speváčkinom VEVO kanáli, kde sa približuje k hranici 200 000 000 videní. Je to jej prvý videoklip, ktorý získal oficiálnu Vevo certifikáciu za prekročenie hranice 100 miliónov videní. Réžie sa ujal Max Martin, ktorý režíroval aj videoklip k skladbe Criminal. Britney zaradila skladbu na set list na jej turné Femme Fatale Tour (2011) a nevynechala ju ani počas show v Las Vegas (2013 - 2017).
Remixová verzia skladby sa nachádza na jej v poradí už druhom remixovom albume " pod názvom "I Wanna Go" (Gareth Emery Remix)."
Skladba bola nahratá ešte v roku 2009, keďže ju Britney chcela umiestniť ako nový singel na jej album výberových hitov The Singles Collection (2009), avšak nakoniec sa rozhodla pre ešte úspešnejšiu skladbu "3".
V slovenskom hudobnom rebríčku Rádio Top 100 sa skladba dostala na úplný vrchol, čiže na 1. miesto a stala sa veľkým hitom a najhranejšou skladbou od Britney.
Sherlock Holmes (film z roku 2009)

Sherlock Holmes je americko-britský film režiséra Guye Ritchieho uvedený na konci roku 2009. V hlavnej úlohe detektíva Sherlocka Holmesa sa predstavil Robert Downey Jr., doktora Watsona stvárnil Jude Law. Vo filmovom príbehu súperia s hlavnou zápornou postavou lordom Blackwoodom, ktorého hrá Mark Strong a ktorý sa snaží prevziať vládu nad Spojeným kráľovstvom.
Robert Downey Jr. získal za svoju rolu zlatý glóbus za najlepší mužský herecký výkon (komédia/muzikál).
Katedrála svätého Juraja (Addis Abeba)

Katedrála svätého Juraja v meste Addis Abeba v Etiópii je pravoslávnym chrámom Etiópskej ortodoxnej cirkvi.
Dejiny.
Katedrála sa začala stavať za vlády cisára Menelika II. na pamiatku víťazstva nad talianskymi vojskami v roku 1886 v bitke pri meste Adua. Preto sa na stavbe podieľali aj talianski vojnoví zajatci. Pomenovaná bola na počesť svätého Juraja, ktorého znaky niesli etiópski bojovníci vo vojne proti Talianom. V roku 1930 bol v chráme korunovaný za etiópskeho cisára Haile Selassie. Preto je katedrála aj pútnickým miestom rastafariánov z celého sveta. Počas talianskej okupácie bola katedrála zničená a obnovená bola až po oslobodení v roku 1941.
Architektúra.
Chrám je pozoruhodný svojím osemstenovým pôdorysom. V jeho architektúre sa spájajú prvky európskej a tradičnej etiópskej ortodoxnej architektúry (v interiéri aj v exteriéri).
Fairytale Gone Bad

„Fairytale Gone Bad“ je singel fínskej rockovej skupiny Sunrise Avenue, ktorý dosiahol prvé miesta v rebríčkoch v mnohých krajinách a stal sa najznámejšou skladbou skupiny.
Hudobné video ku skladbe „Fairytale Gone Bad“ bolo natočené v Barcelone v Španielsku v roku 2006 a režíroval ho Ralf Strathmann
Katedrála Najsvätejšej Trojice (Addis Abeba)

Katedrála Najsvätejšej Trojice v metropole Etiópie Addis Abeba je katedrálnym chrámom Etiópskej ortodoxnej cirkvi. Nachádza sa neďaleko vládnej štvrte a budovy etiópskeho parlamentu.
Dejiny.
Prvý drevený chrám na tomto mieste postavil ešte cisár Menelik II. Základný kameň terajšej katedrály bol položený v roku 1928. Stavba katedrály trvala až do roku 1942 a bola prerušená talianskou okupáciou v rokoch 1936 až 1941. Katedrála sa stala svedkom významných udalostí etiópskych dejín v 20. storočí. Odohrávajú sa tu intronizácie vysokých cirkevných predstaviteľov, ich pohreby a sú tu uložené aj pozostatky poslednej cisárskej rodiny.
Architektúra.
Exteriér stavby pripomína typickú európsku sakrálnu architektúru (portály, stĺpy, sochy apoštolov vo výklenkoch). Interiér chrámu je vyzdobený v tradičnom etiópskom ortodoxnom štýle (oltáre, ikony, vitráže). Chrám je tak akousi syntézou európskej a tradičnej etiópskej architektúry.
Around the World (La La La La La)

„Around the World (La La La La La)“ je skladba nemeckej eurodance skupiny ATC. Bola vydaná ako debutový singel z ich debutového albumu "Planet Pop" v roku 2000 v Európe a v roku 2002 v Spojenom kráľovstve. Skladba obsahuje sample piesne „Pesenka“ ruskej skupiny Ruki Vverkh a produkoval ju Alex Christensen. Skladba dosiahla 1. miesto v rebríčkoch Top 40 v roku 2000. Je to signature song skupiny ATC.
V roku 2000 nahrala nemecká hard rocková skupina Naked 'Round The Block coververziu tejto skladby a v roku 2007 zas nemecká popová skupina beFour.
Wallerova degenerácia

Wallerova degenerácia alebo 1. Wallerov zákon je proces označujúci zánik periférnej časti dlhého výbežku (axónu) nervovej bunky (neurónu) po prerušení jeho kontinuity s telom bunky, typicky po úraze. V priebehu 2-3. dní stráca periférna časť výbežku schopnosť viesť vzruchy a rozpadá sa (autolýza).
Wallerova regenerácia

Wallerova regenerácia alebo 2. Wallerov zákon je proces označujúci opätovné vytvorenie periférnej časti dlhého výbežku (axónu) nervovej bunky (neurónu) po prerušení jeho kontinuity s telom bunky a jeho zániku (pozri Wallerova degenerácia). V centrálnom pahýle axónu sa aktivuje proteosyntéza, z pahýľu vyrastá nové tenké a bohato sa vetviace vlákno, ktoré postupne hrubne a myelinizuje.
Chrám svätého Gorazda (Olomouc)

Chrám svätého Gorazda v moravskom meste Olomouc je katedrálnym chrámom pravoslávnej cirkvi olomoucko-brnianskej eparchie Pravoslávnej cirkvi v Česku a na Slovensku. Nachádza sa na Gorazdovom námestí.
Dejiny.
Pravoslávna obec v meste Olomouc vznikla v roku 1924 a v tom istom roku sa tu slúžila prvá pravoslávna liturgia. 13. júna 1937 bol položený základný kameň pravoslávneho chrámu. Stavbu viedol Vsevolod Kolomacký. Stavba bola financovaná z cirkevných zbierok. Chrám bol posvätený 29. mája 1939.Zasvätený bol svätému Gorazdovi, arcibiskupovi moravskému. Počas heydrichiády, keď nacisti zakázali činnosť pravoslávnej cirkvi v českých krajinách, bol chrám zatvorený a zmenený na sklad. Po oslobodený sa v ňom slúžila prvá liturgia 13. mája 1945.
Architektúra.
V architektúre chrámu vidno prvky ruskej a byzantskej architektúry. Veľké škody utrpel chrám počas druhej svetovej vojny. Najväčšia rekonštrukcia sa uskutočnila v rokoch 1985 až 1987.
Sherlock Holmes (rozlišovacia stránka)

Sherlock Holmes môže byť:
Chrám svätého Gorazda

Chrám svätého Gorazda je názov niekoľkých chrámov:
Majstrovstvá sveta vo vodnom póle

Majstrovstvá sveta vo vodnom póle je najvyššie medzinárodné podujatie vo vodnom póle, ktoré riadi Medzinárodná plavecká federácia (FINA). Jeho história siaha do roku 1973, kedy sa konali prvé majstrovstvá sveta mužov. Ženský turnaj sa po po prvýkrát konal v roku 1986, na 5. majstrovstvách sveta. Spolu s ostatnými plaveckými športami (plávanie, skoky do vody, synchronizované plávanie a diaľkové plávanie) je súčasťou majstrovstiev sveta v plaveckých športoch. Od roku 2001 sa konajú každé 2 roky. 
Majstrovstvá sveta slúžia zároveň ako jedno z kvalifikačných podujatí na vodnopólový turnaj Letných olympijských hier alebo svetový pohár.
Katedrála svätého Václava (Olomouc)

Katedrála svätého Václava v moravskom meste Olomouc je hlavnou dominantou tohto mesta. Je centrom rímskokatolíckej olomouckej arcidiecézy.
Dejiny.
Prvý kostol bol postavený v románskom štýle na začiatku 12. storočia. Posvätený bol 30. júna 1131. Neskôr bola prestavená v gotickom štýle. V roku 1469 tu bol Matej Korvín prehlásený časťou českej šľachty za českého kráľa. V katedrále sa nachádzajú aj relikvie svätého Jána Sarkandera, mučeníka z obdobia reformácie. V období baroka tu boli urobené výrazné zmeny
Architektúra.
Katedrála je typickou ukážkou gotiky. Veža chrámu má výšku 100,65 metrov a je to druhá najvyššia veža v Česku. V rokoch 1883 až 1892 prebehla rozsiahla regotizácia stavby. Ďalšia rekonštrukcia sa uskutočnila v rokoch 2004 až 2007.
Príslop (Jablunkovské medzihorie)

Príslop () () je sedlo v Jablunkovskom medzihorí v okrese Čadca, na štátnej hranici medzi Slovenskom a Poľskom.
Sedlo sa nachádza medzi masívom Kykuly () na severozápade a bezmenným vrchom, v Poľsku označeným ako "Pydychów Groń" () na juhovýchode, za ktorým sa nachádza Zwardoňské sedlo.
Sedlom prechádzajú diaľnica D3 a cesta I/12, vedúca zo Svrčinovca do poľského mesta Żywiec. Z Čadce cez Skalité prechádza sedlom aj turistický chodník, končiaci v lokalite "Serafínov".
Mys hrôzy

Mys hrôzy môže byť:
Majstrovstvá sveta vo vodnom póle 1973

Majstrovstvá sveta vo vodnom póle 1973 boli 1. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1973. Konali sa v Belehrade, v Juhoslávii od 1.9. septembra 1973, za účasti 16 mužských tímov. Víťazom sa stalo , ktoré sa vo finálovej skupine umiestnilo pred a domácou . 
Kvalifikácia.
Pozn: Neskôr bol doplnený aj tretí účastník európskej kvalifikácieSpojené kráľovstvo.
Majstrovstvá sveta vo vodnom póle 1975

Majstrovstvá sveta vo vodnom póle 1975 boli v poradí 2. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1975. Konali sa v Cali, v Kolumbii od 19.27. júla 1975, za účasti 16 mužských tímov. Nováčikom turnaja bola trojica družstiev: Irán, Kanada a domáca Kolumbia. Víťazom sa stal , ktorý sa vo finálovej skupine umiestnil pred a . 
Tieto majstrovstvá zároveň slúžili ako kvalifikácia na vodnopólový turnaj Letných olympijských hier 1976, ktoré hostil Montreal. Kvalifikovalo sa naň 6 najlepších družstiev.
Majstrovstvá sveta vo vodnom póle 1978

Majstrovstvá sveta vo vodnom póle 1978 boli v poradí 3. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1978. Konali sa v Západnom Berlíne, v Západnom Nemecku od 20.27. augusta 1978, za účasti 16 mužských tímov. Víťazom sa stalo , ktoré sa vo finálovej skupine umiestnilo pred a . 
Tento turnaj slúžil zároveň ako kvalifikácia na Svetový pohár 1979, ktorý sa uskutočnil v Maďarsku. Kvalifikovalo sa naň 8 najlepších družstiev.
Kryolipolýza

Kryolipolýza je neinvazívny kozmetický zákrok, zameraný na redukciu podkožného tuku. Princípom je deštrukcia buniek podkožného tuku chladom. Patent a registrované obchodné názvy „cryolipolysis™“ a „CoolSculpting™“ vlastní americká firma Zeltiq.
Charakteristika.
Metóda vychádza z teórie, že tukové bunky sú na chlad citlivejšie ako bunky iné. Cielené ochladenie podkožného tuku spôsobí odumieranie tukových buniek. Odumreté bunky sa potom odstránia apoptózou. Aplikácia je vhodná na oblasti s lipomatózou (lokálne nahromadenie tuku do tukových hrčí), technika nie je redukčná kúra.
Nežiaduce účinky.
Pretože technika sa objavila prvýkrát v roku 2009, je zatiaľ málo poznatkov o vedľajších účinkoch. Otázny je predovšetkým vplyv na krvné elementy a lipidy: ich chladová premena by mohla spôsobiť nebezpečné komplikácie. Podchladenie by mohlo napr. spôsobiť poškodenie periférnych nervov, ktoré sa prejaví až s odstupom. Väčšina odborných štúdií bola vykonávaná na zvieratách (napr. sviniach) a dlhodobé výsledky na ľudskej populácii zatiaľ nie sú známe.
Niektorí prevádzkovatelia v reklamách neoprávnene sľubujú chudnutie bez jojo efektu. Chudnutie pasívnou metódou bez aktívnej úpravy životosprávy zákonite vedie k opätovnému pribratiu hmotnosti, pretože nie sú odstránené príčiny, ktoré nadváhu spôsobili.
Profitabilita.
Z obchodného hľadiska je kryolipolýza profitabilná služba. Aplikácie pre klientov sa pohybujú v stovkách eur, najvyššiu nákladovú položku tvorí samotný prístroj od firmy Zeltiq.
Rakúske korunovačné klenoty

Rakúske cisárske korunovačné klenoty používali rímsko-nemeckí a neskôr rakúski cisári pri korunováciach a iných dôležitých štátnych obradoch. Na skutočnú korunováciu rakúskeho cisára však nikdy neboli použité.
Popis.
Klenoty zahŕňali koruny, žezlá, jablko, meče, prstene, kríže, sväté relikvie, kráľovský plášť a tiež niekoľko ďalších predmetov spojených so samotným obradom.
Väčšina rakúskych klenotov je uložená v Schatzkammeri (cisárskej pokladnici) v cisárskom paláci Hofburg vo Viedni. Tieto klenoty sú jednou z najvýznamnejších zbierok kráľovských predmetov na svete a odrážajú viac než 1 000 rokov dejín Európy. 
Tri najvýznamnejšie predmety týchto klenotov:
Bohumil Trnka

Prof. PhDr. Bohumil Trnka (3. jún 1895, Kletečná – 14. február 1984, Praha) bol český jazykovedec a literárny historik, anglista, autor učebníc angličtiny, holandčiny, dánčiny, nórčiny a švédčiny a publikácie o tesnopise. Bol členom Pražského lingvistického krúžku.
Majstrovstvá sveta vo vodnom póle 1982

Majstrovstvá sveta vo vodnom póle 1982 boli v poradí 4. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1982. Konali sa v Santiago de Guayaquil, v Ekvádore od 30. júla7. augusta 1982, za účasti 16 mužských tímov. Nováčikom turnaja bola štvorica družstiev: Čína, Egypt, Francúzsko a Nový Zéland. Svoj druhý titul získal , ktorý sa vo finálovej skupine umiestnil pred a . 
Tieto majstrovstvá zároveň slúžili ako kvalifikácia na vodnopólový turnaj Letných olympijských hier 1984, ktoré hostilo Los Angeles. Kvalifikovalo sa naň 6 najlepších družstiev.
Game (reper)

Jayceon Terrell Taylor (* 29. november 1979, Los Angeles, Kalifornia, USA) viac známy pod pseudonymom Game (predtým The Game) je americký reper a herec. Ako člen skupiny G-Unit dosiahol úspech so svojim debutovým albumom "The Documentary", za ktorý bol dvakrát nominovaný na cenu Grammy. Neskôr v roku 2006 vydal druhý album "Doctor's Advocate" a v roku 2008 tretí s názvom "LAX". V súčasnosti vlastní vydavateľstvo The Black Wall Street Records.
Tomáš Hoskovec

Doc. RNDr. Tomáš Hoskovec, CSc., (* 5. august 1960, Jihlava) je český jazykovedec, docent všeobecnej lingvistiky a indoeuropeistiky na Filozofickej fakulte Masarykovej univerzity v Brne a súčasný jednateľ Pražského lingvistického krúžku.
Po ukončení štúdia všeobecnej lingvistiky na Filozofickej fakulte Karlovej univerzity v Prahe a matematiky na Matematicko-fyzikálnej fakulte tamtiež pôsobil najprv v čele katedry všeobecnej jazykovedy na Západočeskej univerzite v Plzni. Na Masarykovej univerzite pracuje od roku 1996. Je tiež vedeckým pracovníkom Slovanského ústavu Akadémie vied Českej republiky.
Je členom Pražského lingvistického krúžku, v ktorom mimo iné edituje jeho novú radu zborníkov "Travaux du Cercle linguistique de Prague". V odborných časopisoch publikoval radu článkov o aspektoch vývoja indoeurópskych jazykov, zvlášť litovčiny či zaniknutej pruštiny, a rovnako o histórii Pražského lingvistického krúžku.
Rolls-Royce Spey

Rolls-Royce Spey bol jedným z prvých sériovo vyrábaných dvojprúdových motorov na svete. Ide o dvojprúdový motor s celkovým obtokom, s nízkym obtokovým pomerom (u prvých verzií bol obtokový pomer 0,64).
Vývoj motoru naviazal na konštrukcia typu Rolls-Royce Conway (prvý sériovo vyrábaný dvojprúdový motor na svete). RB.163 Spey mal pokryť dopyt trhu po menších motoroch — napríklad Conway 540 z lietadla Vickers VC10 mal ťah 93,41 kN. Prvé motory RB.163 sa dostali do prevádzky roku 1964 na dopravných lietadlách BAC 1-11 (One-Eleven) a Hawker Siddeley Trident, neskôr poháňal aj lietadlá Fokker F-28 Fellowship. Uplatnenie neskôr našiel vo vojenskom letectve (v typovej rade RB.168), napr. u britskej verzie Phantom II (FG.1 a FGR.2), kde nahradil pôvodné americké motory General Electric J79.
Majstrovstvá sveta vo vodnom póle 1986

Majstrovstvá sveta vo vodnom póle 1986 boli v poradí 5. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1986, pričom ženský vodnopólový turnaj mal premiéru. Konali sa v Madride, v Španielsku od 14.22. augusta 1986, za účasti 15 mužských a 9 ženských tímov. Žrebovanie skupín sa uskutočnilo v Bonne 19. mája 1986. Nováčikom turnaja bolo iba družstvo mužov Brazílie. Pôvodne sa mali turnaja zúčastniť aj Egypt u mužov a India u žien. Víťazom v mužskej kategórii sa po finálovej výhre nad stala . U žien zvíťazila , ktorá sa vo finálovej skupine umiestniila pred a .
Tento turnaj slúžil zároveň ako kvalifikácia na vodnopólový turnaj Letných olympijských hier 1988, ktoré hostil Soul. Kvalifikovalo sa naň 6 najlepších družstiev v mužskej kategórii.
Majstrovstvá sveta vo vodnom póle 1991

Majstrovstvá sveta vo vodnom póle 1991 boli v poradí 6. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1991. Konali sa v Perthe, v Austrálii od 5.13. januára 1991, za účasti 16 mužských a 9 ženských tímov. Nováčikom turnaja bola trojica ženských družstiev: Brazília, Francúzsko a Nový Zéland. V mužskej kategórii obhájila titul , ktorá vo finálovom zápase zvíťazila nad . Víťazom v ženskej kategórii sa po finálovej výhre nad stalo .
Tento turnaj slúžil zároveň ako kvalifikácia na vodnopólový turnaj Letných olympijských hier 1992, ktoré hostila Barcelona. Kvalifikovalo sa naň 6 najlepších družstiev v mužskej kategórii.
Francúzske korunovačné klenoty

Francúzske korunovačné klenoty boli symbolom kráľovskej hodnosti a používali sa najmä pri korunovácii francúzskych kráľov a kráľovien. Po zosadení kráľa Ľudovíta XVI. a vyhlásení Prvej francúzskej republiky boli klenoty rôzne prenášané.
Pôvodný rozsiahly súbor klenotov bol počas historického obdobia medzi zánikom kráľovstva a Treťou republikou poškodený, niektoré klenoty boli silne poškodené alebo zničené.
Zvyšné kráľovské klenoty sú dnes vystavované v Galérii d'Apollon v Louvri v Paríži. Okrem samotných klenotov sú tu aj najrôznejšie sady šperkov. V Muséum national d'histoire naturelle je vystavená okrem iného diamantová súprava kráľovnej Márie Antoinetty.
V roku 1792 bola kráľovská pokladnica vylúpená vzbúrencami. Väčšina korunovačných klenotov (aj keď nie všetky) bola nakoniec vrátená.
Posledným kráľom korunovaným týmito klenotami bol Karol X.
Rue de Rivoli

Rue de Rivoli ("ulica Rivoli") je ulica v Paríži. Tvorí hranicu medzi 1. obvodom (domy od č. 43 na nepárnej strane a od č. 102 na párnej strane) a 4. obvodom (domy do č. 39 na nepárnej strane a do č. 98 na párnej strane). Jej meno pripomína talianske mesto Rivoli, pri ktorom v roku 1797 zvíťazil v bitke Napoleon Bonaparte nad Rakúskom.
Poloha.
Ulica je orientovaná od východu na západ. Smerom na východ na ňu naväzuje ulica Rue Saint-Antoine a na západe ústi na Place de la Concorde.
Dejiny.
O stavbe "Rue de Rivoli" (pôvodne pod názvom "Rue Impérial") bolo rozhodnuté 9. októbra 1801 podľa projektu architektov Perciera a Fontaina. Jej výstavba prebehla v dvoch fázach. Najskôr vznikol v rokoch 18061835 úsek od "Place de la Concorde" k Rue du Louvre. Táto časť je charakteristická domami s podlubím. Zvyšná časť ulice od "Rue du Louvre" k "Rue Malher" bola postavená až za Druhého cisárstva pri prestavbe Paríža vedenej barónom Haussmannom, ktorý takto vytvoril hlavnú osu (Vespula vulgaris) od východu na západ cez centrum mesta.
Vysielač Stebnícka Magura

Vysielač Stebnícka Magura () je rádiový a televízny vysielač na Slovensku. Nachádza sa na vrchu Stebnícka Magura v pohorí Busov. 
Poloha.
Vysielač sa nachádza 6 km severne od Bardejova, niekoľko metrov pod vrcholom Stebníckej Magury.
História.
Vysielanie zo Stebníckej Magury zabezpečuje 81 m vysoká priehradová veža, dokončená v roku 1975. Televízne vysielanie bolo z novej veže spustené 19. novembra 1975 na 4. kanáli s výkonom 1 kW. Druhý televízny program bol z tohto vysielača spustený 13. októbra 1978 s výkonom 5 kW. 
Od roku 1991 sa zvýšila kvalita a dosah vysielania druhého programu na 37. kanáli vďaka navýšeniu výkonu na 100 kW.
V roku 1996 na základe medzinárodných dohôd a v záujme ďalšieho rozvoja televízneho a rozhlasového vysielania prešlo vysielanie televízie z II. do IV. a V. pásma. Na tomto vysielači sa tak presunulo vysielanie prvého programu zo 4. na 40. televízny kanál a došlo k navýšeniu výkonu na 100 kW.
Rozhlasové vysielanie.
Vysielač začal v pásme FM vysielať v roku 1991, kedy vzniklo celoplošné Rock FM Rádio. Neskôr pribudli ďalšie 2 okruhy Slovenského rozhlasu, Rádio Devín a Rádio Slovensko. 
Od roku 2008 vysielalo z tohto vysielača aj Rádio Okey, neskôr zmenené na rádio Europa 2, ktoré však od roku 2010 prešlo na vysielanie z nižšie položenej kóty. Nie všetky frekvencie od spustenia využívali maximálny povolený výkon. V dnešnej dobe tieto frekvencie vysielajú na plný výkon.
Začiatok digitálneho vysielania.
Digitálne vysielanie z tohto vysielača začalo spustením prechodového multiplexu 22. decembra 2009 o 12.15 hod. na k 62 s výkonom 8,5 kW. Analógové vysielanie bolo ukončené v apríli 2011 a nahradilo ho vysielanie v štandarde DVB-T na k 54 a k 40. 1. júla 2011 ukončil vysielanie dočasný prechodový multiplex na k 62. 
Vysielače DVB-T.
Antény sú umiestnené vo výške 70,7 m nad zemou. 
Vysielače FM.
Antény sú umiestnené vo výške 46 m nad zemou.
Najbližšie vysielače.
Okolité významné vysielače a vzdialenosť k nim:
Math.h

math.h je hlavičkový súbor štandardnej knižnice jazyka C, ktorý sprístupňuje matematické funkcie (napr. goniometrické funkcie, logaritmy) a konštanty (napr. Ludolfovo číslo). Hlavičkový súbor sa do zdrojového kódu vkladá pomocou direktívy preprocesoru codice_1 (v C) alebo codice_2 (v C++).
Funkcia pow.
Funkcia codice_3 (z anglického "", čo znamená umocňovať) je funkcia, ktorá umožňuje umocňovať reálny základ reálnym číslom. Pri programovaní sa často miesto tejto funkcie používa súčin niekoľkých premenných, napríklad formula_1.
V prípade, že je potreba spočítať druhú odmocninu, možno použiť preddefinovanú funkciu codice_4, prípadne sa používa alternatíva v tvare codice_5, čo je základ umocnenia na jednu polovicu.
Toto sa používa aj u iných odmocnín. Pri počítaní nepárnej odmocniny je v matematike definovaná odmocnina zo záporného čísla, ale u tejto funkcie toto nie je definované. Tento problém možno obísť podmienkami codice_6 a codice_7 a pomocou funkcie codice_8.
Funkcia sqrt.
Funkcia codice_4 (z anglického "", čo znamená druhá odmocnina) je ďalšia funkcia, ktorú je možné volať v tvare codice_10. Pre túto funkciu nie je definovaná odmocnina zo záporného čísla. Tomuto problému možno zabrániť príkazom codice_8 alebo podmienkami codice_6 a codice_7. Alternatíva tohoto príkazu je príkaz codice_3, kde je premenná umocnená na jednu polovicu.
Majstrovstvá sveta vo vodnom póle 1994

Majstrovstvá sveta vo vodnom póle 1994 boli v poradí 7. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1994. Konali sa v Ríme, v Taliansku od 1.10. septembra 1994, za účasti 16 mužských a 12 ženských tímov. Nováčikom turnaja bola trojica mužských družstiev: Chorvátsko, Kazachstan a Rusko, a trojica ženských družstiev: Kazachstan, Rusko a Taliansko. Dejiskom zápasov bol plavecký komplex Complesso natatorio del Foro Italico s kapacitou pre 12 000 divákov. V mužskej kategórii získalo svoj druhý titul , ktoré vo finálovom zápase zvíťazilo nad . Víťazom v ženskej kategórii sa po finálovej výhre nad stalo . Bronzový skončil nováčik turnaja z .
Tento turnaj slúžil zároveň ako kvalifikácia na vodnopólový turnaj Letných olympijských hier 1996, ktoré hostila Atlanta. Kvalifikovalo sa naň 5 najlepších družstiev v mužskej kategórii.
Majstrovstvá sveta vo vodnom póle 1998

Majstrovstvá sveta vo vodnom póle 1998 boli v poradí 8. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 1998. Konali sa v Perthe, v Austrálii od 8.18. januára 1998, za účasti 16 mužských a 12 ženských tímov. Nováčikmi turnaja boli mužské družstvá FR Juhoslávie a Slovenska a ženské družstvá Grécka a Španielska. Austrália bola organizátorom svetového šampionátu druhýkrát, predtým hostila podujatie v roku 1991, rovnako v Perthe. Dejiskom zápasov bol Challenge Stadium. V mužskej kategórii získalo titul , ktoré vo finálovom zápase zvíťazilo nad . Víťazom v ženskej kategórii sa po finálovej výhre nad stalo .
Tento turnaj slúžil zároveň ako kvalifikácia na vodnopólový turnaj Letných olympijských hier 2000, ktoré hostilo Sydney. Kvalifikovali sa naň 3 najlepšie družstvá v mužskej kategórii.
Majstrovstvá sveta vo vodnom póle 2001

Majstrovstvá sveta vo vodnom póle 2001 boli v poradí 9. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 2001. Konali sa vo Fukuoke, v Japonsku od 18.29. júla 2001, za účasti 16 mužských a 12 ženských tímov. Nováčikmi turnaja boli obe družstvá domáceho Japonska. Japonsko bolo prvou ázijskou krajinou, ktorá organizovala svetový šampionát. Dejiskom zápasov boli Hakata-no-Mori Center Court u mužov a Nishi Civic Pool Complex u žien. V mužskej kategórii obhájilo titul , ktoré vo finálovom zápase zvíťazilo nad . Víťazom v ženskej kategórii sa po finálovej výhre nad stalo opäť .
Tento turnaj slúžil zároveň ako kvalifikácia na Svetový pohár 2002. Kvalifikovalo sa naň 8 najlepších družstiev v oboch kategóriách.
Rue Saint-Antoine

Rue Saint-Antoine je ulica v Paríži. Nachádza sa vo 4. obvode v centre štvrte Marais.
Poloha.
Ulica leží v srdci štvrte Marais a tvorí jeho hlavnú komunikačnú tepnu, kde sa kríži s niekoľkými ďalšími dôležitými ulicami tejto štvrte ako sú Rue Saint-Paul, Rue de Turenne, Rue de Birague (vedúce na Place des Vosges) alebo Rue Beautreillis. Ulica vedie od Place de la Bastille a končí čiastočne pri križovatke s ulicou Rue de Sévigné a definitívne s ulicou Rue de Fourcy. Ulica je orientovaná z východu na západ a je súčasťou hlavnej osi, ktorá od stanice metra Saint-Paul pokračuje ďalej na západ ako Rue de Rivoli až na Place de la Concorde. Na východ od "Place de la Bastille" osa pokračuje ako Rue du Faubourg-Saint-Antoine.
Názov.
Svoj meno získala preto, že viedla z mesta smerom k opátstvu Saint-Antoine-des-Champs, premenenému v roku 1790 na nemocnicu Saint-Antoine.
Dejiny.
Ulica zodpovedá starej rímskej ceste do mesta Melun. Jej súčasné meno sa začalo objavovať na konci 12. storočia. V tom čase dal Filip II. August vybudovať nové mestské hradby. Ulica sa nachádzala mimo nich. V stredoveku sa "Rue Saint-Antoine" stala prestížnou ulicou z dôvodu blízkosti kráľovských palácov Saint-Pol a Tournelles. 2. októbra 1865 vyšlo nariadenie skracujúce ulicu Rue Saint-Antoine. Úsek medzi ulicami "Rue des Barres" a "Rue de Fourcy" bol premenovaný na "Rue François-Miron".
Majstrovstvá sveta vo vodnom póle 2003

Majstrovstvá sveta vo vodnom póle 2003 boli v poradí 10. majstrovstvá sveta vo vodnom póle, ktoré organizuje Medzinárodná plavecká federácia (FINA), a ktoré boli súčasťou Majstrovstiev sveta v plaveckých športoch 2003. Konali sa v Barcelone, v Španielsku od 13.26. júla 2003, za účasti 16 mužských a rekordných 16 ženských tímov. Nováčikom turnaja bolo iba družstvo žien Venezuely. Španielsko bolo organizátorom svetového šampionátu druhýkrát, prvý turnaj hostilo v roku 1986, v Madride. Dejiskom turnaja bol plavecký štadión Club Natació Barcelona s kapacitou pre 3 500 divákov. Víťazom v mužskej kategórii sa po finálovej výhre nad stalo . U žien zvíťazilo , ktoré vo finále vyhralo nad .
Tento turnaj slúžil zároveň ako kvalifikácia na vodnopólový turnaj Letných olympijských hier 2004, ktoré hostili Atény. Kvalifikovali sa naň 3 najlepšie družstvá v mužskej kategórii.
Nicky Wire

Nicky Wire, rodné meno Nicholas Allen Jones, je basgitarista, textár a príležitostný spevák Waleskej rockovej skupiny Manic Street Preachers. Je mladším bratom básnika Patricka Jonesa, ktorý príležitostne tiež so skupinou spolupracuje.
Kariéra.
V skupine hral prapôvodne rytmickú gitaru, ale po odchode pôvodného basgitaristu Flickera prevzal tento nástroj. Texty písal spočiatku spolu s gitaristom Richey Edwardsom, po jeho zmiznutí sa stal samostatným textárom. Hoci nie je spevákom skupiny, naspieval niekoľko piesní (ako Wattsville Blues alebo William's Last Words). V roku 2006 vydal sólový album I Killed the Zeitgeist.
Nicky je známy androgýnnym spôsobom obliekania a na koncertoch niekedy nosí ženské šaty. Tvrdí však, že nie je transvestita, ale má hlboký citový vzťah k matke.
Osobný život.
V roku 1993 sa oženil so svojou dlhoročnou priateľkou Rachel. V súčasnosti s ňou má dve deti.
Gnarls Barkley

Gnarls Barkley je americká alternatívna hip-hopová dvojica zložená z členov Danger Mouse a Cee Lo Green. Ich debutový album "St. Elsewhere" bol vydaný v roku 2006 spolu s ich najúspešnejším singlom „Crazy“. V marci 2008 vydali druhý album "The Odd Couple".
Pickford’s House Museum

Pickford's House Museum ("Múzeum Pickfordovho domu") je múzeum v anglickom meste Derby. Ide o elegantný dom v georgiánskom štýle, ktorý pre svoju rodinu postavil v roku 1770 prominentný architekt Joseph Pickford.
Pickfordovým zámerom bolo okrem ubytovania tiež predviesť svoje umenie a dom postavil s plánom, že vďaka nemu získa nové zákazky. Zároveň mu dom slúžil ako sídlo. Vzadu na pozemku mal Pickford navyše pracovný dvor, ku ktorému vedie príchod vpravo od domu.
Predmetom dnešnej muzeálnej výstavy je dobre zariadené obydlie odborníka georgiánskej éry. Prízemie je vybavené dobovým nábytkom a sú tu vystavené kostýmy z osemnásteho a devätnásteho storočia. Múzeum je v majetku mesta Derby a spravuje ho mestská rada. V Derby sa nachádzajú aj mestské múzeum s galériou a priemyselné múzeum.
Kardinal Offishall

Jason D. Harrow (* 12. máj 1976, Toronto, Ontário, Kanada), viac známy pod pseudonymom Kardinal Offishall je kanadský raper a hudobný producent. Je často označovaný ako "Kanadský hip-hopový veľvyslanec" a je známy svojim štýlom hip-hopu, ktorý je výrazne ovplyvnený štýlmi reggae a dancehall.
Petr Brandl

Petr Jan Brandl (nem. "Peter Johann Brandl", on sám sa písal "Petrus Brandl" * 24. október 1668, Praha † 24. september 1735, Kutná Hora) bol český maliar, jeden z hlavných predstaviteľov vrcholného baroka v Čechách.
Životopis.
Bol synom pomerne zámožných rodičov. Jeho otec bol nemecký krajčír a krčmár, matka z českej roľníckej rodiny z Přestanic. Vzdelanie získal v jezuitskom gymnáziu. Vo svojich 33 rokoch sa oženil, mal tri deti, ale rodinu neskôr opustil. Za svoje diela bol pomerne dobre platený, ale peniaze väčšinou prehýril a neustále bol zadlžený a prenasledovaný veriteľmi. Neúspešne dúfal v konsolidáciu finančných pomerov kúpou pozemku v Jílovom počas tamojšej zlatej horúčky. Umrel opustený a v chudobe v Kutnej Hore, kde je aj pochovaný.
Dielo.
Maliarstvo študoval u pražského dvorského maliara Kristiána Schrödera, ktorý bol správcom hradnej obrazárne. Schröder však Brandlovi nemohol predať viac, než základy maliarskej techniky. Jeho hlavnými učiteľmi boli Jan Rudolf Bys a Michael Václav Halbax. Výrazne bol ovplyvnený umením Karola Škrétu a tiež Abrahama Godyna, Michaela Leopolda Willmanna a Jana Kryštofa Lišky.
Vo svojom diele dospel Brandl k vlastnej syntéze týchto maliarskych podnetov. Patrí k najdôležitejším reprezentantom vrcholne barokovej maľby v stredoeurópskom priestore a vo svojich najlepších prácach dosahoval najvyššiu úroveň vtedajšej európskej maľby. Jeho dielo je však značne nevyrovnané, s veľmi kolísavou kvalitou. To je zrejmé najmä v jeho neskorom období.
Natalli DiAngelo

Natalli DiAngelo, známa aj ako Natali Di Rosa, Natalli Di Rossi, Natali, Natalli Di Rossa, Lenka, Lenka M, Maria, Natalli (* 21. februára 1981, Trenčín) je slovenská pornoherečka.
Kariéra.
Natalli DiAngelo začínala v pornopriemysle v roku 2003, vo veku 22 rokov. Na svojom konte má viac ako 100 pornofilmov. Aj keď niektoré internetové stránky uvádzajú, že Natalli DiAngelo má českú národnosť, v skutočnosti pochádza zo Slovenska.
Sandra Russo

Sandra Russo, známa aj ako Sabina Rush, Katja Schone, Michaella, Petra Olmi, Stefania Guerritore, Sandra Rossa, Michaelle, Sandra Ruso, Sandra Shield (* 28. júl 1974, Humenné) je slovenská pornoherečka.
Kariéra.
Sandra Russo sa dostala do pornopriemyslu v roku 1999, vo veku 25 rokov, vďaka režisérovi Pierrevi Woodmanovi, keď sa objavila v jednej časti zo série "Private Castings". Filmy nakrúcala prevažne v Európe. Na svojom konte má takmer 150 pornofilmov. Kariéru pornoherečky ukončila v roku 2006.
Georges Eugène Haussmann

Georges Eugène Haussmann, známy ako "barón Haussmann" (* 27. marec 1809, Paríž, Francúzsko† 11. január 1891, Paríž) bol francúzsky mestský architekt a parížsky prefekt, ktorého meno je spájané najmä s rozsiahlou prestavbou Paríža. Narodil sa v Paríži do protestantskej rodiny z Alsaska.
Majstrovstvá sveta vo vodnom póle 2005

Majstrovstvá sveta vo vodnom póle 2005 boli v poradí 11. majstrovstvá sveta vo vodnom póle, ktoré organizuje Medzinárodná plavecká federácia (FINA), a ktoré boli súčasťou Majstrovstiev sveta v plaveckých športoch 2005. Konali sa v Montreale, v Kanade od 17.30. júla 2005, za účasti 16 mužských a 16 ženských tímov. Nováčikom turnaja boli 3 družstvá žien: Čína, Kuba a Uzbekistan. Kanada bola prvá severoamerická krajina, ktorá hostila svetový šampionát. Dejiskom turnaja bol plavecký bazén v Île Sainte-Hélène. Víťazom v mužskej kategórii sa po finálovej výhre nad obhajcom titulu z stalo . U žien zvíťazilo , ktoré vo finále vyhralo rovnako nad obhajcom tituludružstvom .
Tento turnaj slúžil zároveň ako kvalifikácia na Svetový pohár 2006. Kvalifikovalo sa naň 8 najlepších družstiev z mužskej a 7 zo ženskej kategórie.
Majstrovstvá sveta vo vodnom póle 2007

Majstrovstvá sveta vo vodnom póle 2007 boli v poradí 12. majstrovstvá sveta vo vodnom póle, ktoré organizuje Medzinárodná plavecká federácia (FINA), a ktoré boli súčasťou Majstrovstiev sveta v plaveckých športoch 2007. Konali sa v Melbourne, v Austrálii od 19. marca1. apríla 2007, za účasti 16 mužských a 16 ženských tímov. Nováčikom turnaja bolo iba družstvo , ktoré nahradilo . Austrália bola organizátorom svetového šampionátu tretíkrát, predtým hostila podujatie v rokoch 1991 a 1998, oba v Perthe. Dejiskom turnaja bol plavecký komplex Melbourne Sports and Aquatic Centre. Víťazom v mužskej kategórii sa po finálovej výhre nad stalo . U žien zvíťazilo , ktoré vo finále vyhralo nad .
Tento turnaj slúžil zároveň ako kvalifikácia na vodnopólový turnaj Letných olympijských hier 2008, ktoré hostil Peking. Kvalifikovali sa naň 3 najlepšie družstvá v mužskej kategórii.
Kvalifikácia.
Pozn: Po odstúpení Južnej Afriky ju nahradilo Portoriko.
Not 4 Sale

Not 4 Sale je štvrtý štúdiový album kanadského rappera Kardinala Offishalla, ktorý bol vydaný 9. septembra 2008 cez vydavateľstvá Kon Live Distribution/Geffen Records. Z albumu bol vydaný aj hitový singel „Dangerous“ a menej úspešný singel „Numba 1 (Tide Is High)“.
Majstrovstvá sveta vo vodnom póle 2009

Majstrovstvá sveta vo vodnom póle 2009 boli v poradí 13. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 2009. Konali sa v Ríme, v Taliansku od 19. júla1. augusta 2009, za účasti 16 mužských a 16 ženských tímov. Nováčikmi turnaja boli mužské družstvá Čiernej Hory a Macedónska a ženské družstvo Južnej Afriky. Taliansko bolo organizátorom svetového šampionátu druhýkrát, predtým hostilo toto podujatie v roku 1994, tiež v Ríme. Dejiskom turnaja bol plavecký komplex Complesso natatorio del Foro Italico s kapacitou 8 000 divákov. Víťazom v mužskej kategórii sa po finálovej výhre nad stalo . U žien obhájilo titul , ktoré vo finále vyhralo nad .
Tento turnaj slúžil zároveň ako kvalifikácia na Svetový pohár 2010. Kvalifikovali sa naň 3 najlepšie družstvá z oboch kategórií.
Zlatý glóbus za najlepší ženský herecký výkon v seriáli (dráma)

Zlatý glóbus za najlepší ženský herecký výkon v seriáli (dráma) udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1962. Pôvodne sa kategória nazývala "Najlepšia herečka v seriáli" a do roku 1970 sa nerozlišoval žáner.
Rekordných šesť cien (z desiatich nominácií) získala Angela Lansbury. Všetky za postavu Jessicy Fletcher v kriminálnom seriáli "To je vražda, napísala". Herečky Sharon Gless a Edie Falco získali zhodne dva Glóbusy zo siedmich nominácií. Stefanie Powers bola nominovaná päťkrát za sebou, nevyhrala však ani raz.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu získali (zvýraznené sú tučne a na prvom mieste), a taktiež tie, ktoré boli na ňu nominované. Ďalej sú uvedené postavy, ktoré stvárnili a seriáli, za ktoré boli ocenené/nominované. Ak má seriál distribučný názov, je uvedený pod ním.
Pavol Penksa

Pavol Penksa (* 7. november 1985, Spišská Nová Ves) je profesionálny slovenský futbalista hrajúci za slovenský klub ŠKF Sereď.
Kariéru odštartoval v rodnej Spišskej Novej Vsi. V zahraničí pôsobil v Rakúsku, Česku, Maďarsku, Škótsku a na Cypre. Na Slovensku hral za Starú Ľubovňu, Šaľu, Ružomberok, Dunajskú Stredu, Podbrezovú, Borčice, Prešov a od roku 2018 je hráčom Serede.
Majstrovstvá sveta vo vodnom póle 2011

Majstrovstvá sveta vo vodnom póle 2011 boli v poradí 14. majstrovstvá sveta vo vodnom póle, ktoré organizuje Medzinárodná plavecká federácia (FINA). Boli súčasťou Majstrovstiev sveta v plaveckých športoch 2011. Konali sa od 17.30. júla 2011 v Šanghaji, v Číne, za účasti 16 mužských a 16 ženských tímov. Druhýkrát organizovala svetový šampionát ázijská krajina, keď pred desiatimi rokmi hostila podujatie japonská Fukuoka. Dejiskom turnaja bol komplex Shanghai Oriental Sports Center s kapacitou 18 000 divákov. Víťazom v mužskej kategórii sa po finálovej výhre nad stalo . U žien získalo titul , ktoré vo finále vyhralo nad domácou .
Tento turnaj slúžil zároveň ako kvalifikácia na vodnopólový turnaj Letných olympijských hier 2012, ktoré hostil Londýn. Kvalifikovali sa naň 3 najlepšie družstvá v mužskej kategórii.
Eamon

Eamon Jonathan Doyle (* 19. september 1983, Staten Island, New York, USA), viac známy ako Eamon je americký R&amp;B spevák-skladateľ. Je najviac známy svojim hitovým singlom „Fuck It (I Don't Want You Back)“.
Niektoré piesne, ktoré píše Eamon sú v štýle tzv. "Ho-Wop", teda jemné balady kombinované s agresívnymi textami na tému nevery.